Ատկայի մակերեսը կազմում է 1048 քառ․ կմ, ինչով էլ նա ԱՄՆ-ի ամենախոշոր 22 կղզիներից մեկն է։ Գտնվում է Ադակ կղզուց 80 կմ դեպի արևելք։ Երկարությունը կազմում է 105 կմ և լայնությունը՝ 3,2-ից մինչև 32 կմ։ Հյուսիսարևելյան մասում գտնվում է կղզու ամենաբարձր կետը՝ Կորովինի հրաբուխը, բարձրությունը ծովի մակարդակից 1533 մ է։ Ատկայի ծայր արևելյան կետից՝ Կիգունի հրվանդանից 5,5 կմ հեռավորության վրա է գտնվում փոքրիկ Օգլոդակ կղզին։ Կղզին լեռնային է, պատված է տունդրային հատուկ բուսականությամբ, մամուռներով, քարաքոսներով։